Det er veldig viktig å behandle bilen pent i leasingperioden. I praksis har du det samme ansvaret for en leasingbil som for en bil du eier. Det betyr at det er din oppgave å følge opp serviceprogrammet på bilen og sørge for vedlikehold som dekk- og oljeskift.    Følger du ikke serviceintervallene, kan dette i verste fall anses som mislighold av leasingavtalen og føre til at du mister garantien på bilen – noe som igjen kan få økonomiske konsekvenser ved innlevering. Når du leverer inn bilen etter endt leasingperiode, vil en av våre ansatte se over bilen sammen med deg. Dersom det er skader og mangler på bilen som vi må utbedre, vil dette komme som en tilleggsutgift (såkalt påkost).